লালবাগের কেল্লা

**লালবাগ কেল্লা** বাংলাদেশের রাজধানী ঢাকার দক্ষিণ-পশ্চিমাঞ্চলে বুড়িগঙ্গা নদীর তীরে অবস্থিত মুঘল স্থাপত্যের একটি অনন্য নিদর্শন, যেটি **কেল্লা আওরঙ্গবাদ** নামেও পরিচিত। এই কেল্লা বা দূর্গের নির্মাণ কাজ শুরু হয় সম্রাট আওরঙ্গজেবের রাজত্বকালে তথা ১৬৭৮ সালে, যখন তাঁর পুত্র শাহজাদা মুহাম্মদ আজম শাহ বাংলার সুবাদার নিযুক্ত হন এবং এটি নির্মাণের পরিকল্পনা করেন। কিন্তু নির্মাণের কাজ শেষ হওয়ার আগে তাঁকে দিল্লিতে ডেকে পাঠানো হয় এবং তখন এটির নির্মাণ কাজ বন্ধ হয়ে যায়। এরপর ১৬৮০ সালে পরবর্তী সুবাদার শায়েস্তা খাঁ পুনরায় এটির নির্মাণ কাজ শুরু করেন, কিন্তু সমাপ্ত করেননি। কারণ সেই সময় তাঁর কন্যা পরী বিবি ইন্তেকাল করেন।

## ইতিহাস
left|thumb|150px|লালবাগ কেল্লার দরবার হলের মধ্যকার জাদুঘরের প্রদর্শিত শিলালিপি।
{{multiple image
|direction = horizontal
|caption_align = center
|image1 = Zoffany-Lalbagh Fort.jpg
|caption1 = ১৭৮৭ সালে দক্ষিণ গেট।  জোহান যোফ্ফানির আঁকা 
|width1 = 
|image2 = Lalbagh Fort, south entrance, south view Dhaka 1875.jpg
|caption2 = ১৮৭৫ সালে দক্ষিণ গেট
|width2 = 
|total_width =3 

বাংলায় মুঘল শাসনামলে তথা ১৬৭৮ সালে মুঘল সম্রাট আওরঙ্গজেবের তৃতীয় পুত্র শাহজাদা মুহাম্মদ আজম শাহ বাংলার সুবাদার নিযুক্ত হন এবং এই দূর্গের নির্মাণ কাজ শুরু করেন। কিন্তু এটির নির্মাণ কাজ শেষ হওয়ার আগে মারাঠা বিদ্রোহ দমনের জন্য তাঁর পিতা তাঁকে দিল্লি ডেকে পাঠান। সেই সময় একটি মসজিদ ও দরবার হল নির্মাণের পর দুর্গের নির্মাণ কাজ থেমে যায়। এরপর ১৬৮০ সালে বাংলার তৎকালীন সুবাদার শায়েস্তা খাঁ  পুনরায় এই দুর্গের নির্মাণ কাজ শুরু করেন। সেই সময় ১৬৮৪ সালে এখানে তাঁর কন্যা ইরান দুখত রাহমাত বানুর (পরী বিবির) অকাল মৃত্যু ঘটে। কন্যার মৃত্যুর পর শায়েস্তা খাঁ এই দুর্গটিকে অপয়া মনে করেন এবং এটির নির্মাণ কাজ অসমাপ্ত অবস্থায় রেখে দেন। লালবাগের কেল্লার তিনটি প্রধান স্থাপনার একটি হল পরী বিবির সমাধি। শায়েস্তা খাঁর শাসনামলের পর দূর্গটি এটির জনপ্রিয়তা হারায়, যার মূল কারণ ছিল বাংলার রাজধানী ঢাকা থেকে মুর্শিদাবাদে স্থানান্তর। রাজকীয় মুঘল আমল সমাপ্ত হওয়ার পর দুর্গটি পরিত্যক্ত অবস্থায় রয়ে যায়। ১৮৪৪ সালে এলাকাটি "আওরঙ্গবাদ" নাম বদলে "লালবাগ" নাম পায় এবং দুর্গটি পরিণত হয় লালবাগ দুর্গে। সেই থেকে এখনো পর্যন্ত এটি লালবাগ কেল্লা নামে পরিচিত।

## অবকাঠামো
দীর্ঘ সময় যাবত এটি ধারণা করা হত যে, দুর্গটি হচ্ছে তিনটি ভবন স্থাপনার সমন্বয় (মসজিদ, পরী বিবির সমাধি ও দেওয়ান-ই-আম), সাথে দুটি বিশাল তোরণ ও আংশিক ধ্বংসপ্রাপ্ত মজবুত দুর্গ প্রাচীর। বাংলাদেশ প্রত্নতত্ত্ব অধিদপ্তরের সাম্প্রতিক উৎখননে  অন্যান্য অবকাঠামোর অস্তিত্ব প্রকাশ পেয়েছে।

দক্ষিণস্থ দুর্গ প্রাচীরের দক্ষিণ-পশ্চিম কোণে একটি বিরাট বুরূজ ছিল। দক্ষিণস্থ দুর্গ প্রাচীরের উত্তরে ছিল কয়েকটি ভবন, আস্তাবল, প্রশাসনিক ভবন, এবং পশ্চিম অংশে জলাধার ও ফোয়ারা সহ একটি সুন্দর ছাদ-বাগানের ব্যবস্থা ছিল।

আবাসিক অংশটি ছিল দুর্গ প্রাচীরের পশ্চিম-পূর্বে, প্রধানত মসজিদটির দক্ষিণ-পশ্চিমে।

দক্ষিণের দুর্গ প্রাচীরে নির্দিষ্ট ব্যবধানে ৫ টি বুরুজ ছিল উচ্চতায় দুই তালার সমান, এবং পশ্চিমের দুর্গ প্রাচীরে ছিল ২ টি বুরুজ যার সবচেয়ে বড়টি ছিল দক্ষিণস্থ প্রধান প্রবেশদ্বারে।

বুরুজ গুলোর ছিল একটি ভূগর্ভস্থ সুড়ঙ্গ। কেল্লাটির কেন্দ্রীয় এলাকা দখল করে ছিল তিনটি প্রধান ভবন। পূর্বে দেওয়ান-ই-আম ও হাম্মাম খানা, পশ্চিমে মসজিদটি এবং&nbsp;পরী বিবির সমাধি দুটোর মাঝখানে এক লাইনে, কিন্তু সমান দূরত্বে নয়। নির্দিষ্ট ব্যবধানে কয়েকটি ফোয়ারা সহ একটি পানির নালা  তিনটি ভবনকে পূর্ব থেকে পশ্চিমে ও উত্তর থেকে দক্ষিণে সংযুক্ত করেছে।

### দেওয়ান-ই-আম

হাম্মাম খানা মূলত সুবেদারদের বাস ভবন হিসেবে ব্যবহার হত । লালবাগ কেল্লার এই দালান কে দুটি কাজে ব্যবহার করা হতঃ হাম্মাম খানা (বাস ভবন হিসেবে), দেওয়ানে আম (বিচারালয় হিসেবে)। এই দালানের নিচ তালা ছিল বাস ভবন তথা হাম্মাম খানা আর উপরের তলা ছিল আদালত বা দেওয়ানে আম। শায়েস্তা খাঁ এই ভবনে বাস করতেন এবং এটাই ছিল তার আদালত। এখান থেকে তিনি সমস্ত বিচারকার্য পরিচালনা করতেন ।

### পরী বিবির সমাধি

লালবাগ কেল্লার তিনটি স্থাপনার মধ্যে অন্যতম এটি। এখানে পরী বিবি সমাহিত আছেন। শায়েস্তা খান তার কন্যার স্মরণে এই মনমুগ্ধকর মাজারটি নির্মাণ করেন। লালবাগ কেল্লার তিনটি বিশাল দরজার মধ্যে বর্তমানে জনসাধারণের জন্যে উন্মুক্ত । এই দরজা দিয়ে ঢুকলে বরাবর সোজা চোখে পড়ে পরী বিবির সমাধি। আসলে "লালবাগ কেল্লা" বলতে যেই ছবিটি বেশি পরিচিত সেটি মূলত পরী বিবির সমাধির ছবি। পরী বিবি যার অন্য নাম ইরান দুখত রহমত বানু ছিলেন সুবাহ বাংলার মুঘল সুবেদারশায়েস্তা খানের কন্যা। মুঘল সম্রাট আওরঙ্গজেবের পুত্র শাহজাদা মুহাম্মদ আজমের সাথে ১৬৬৮ সালের ৩ মে পরী বিবির বিয়ে হয়। ১৬৮৪ সালে পরী বিবির অকালমৃত্যুর পর তাকে নির্মাণাধীন লালবাগ কেল্লার অভ্যন্তরে সমাহিত করা হয়। তার সমাধীস্থলকে চিহ্নিত করে পরী বিবির মাজার নির্মিত হয়। পরী বিবির মাজারের স্থাপনাটি চতুষ্কোণ। মার্বেল পাথর, কষ্টি পাথর ও বিভিন্ন রং এর ফুল-পাতা সুশোভিত চাকচিক্যময় টালির সাহায্যে অভ্যন্তরীণ নয়টি কক্ষ অলংকৃত করা হয়েছিল। মাঝের একটি ঘরে পরী বিবির সমাধিস্থল এবং এই ঘরটি ঘিরে আটটি ঘর আছে। স্থাপনাটির ছাদ করবেল পদ্ধতিতে কষ্টি পাথরে তৈরি এবং চারকোণে চারটি অষ্টকোণ মিনার ও মাঝে একটি অষ্টকোণ গম্বুজ আছে। মূল সমাধিসৌধের কেন্দ্রীয় কক্ষের উপরের এই গম্বুজটি একসময়ে স্বর্ণখচিত ছিল, পরবর্তীতে পিতলের/তামার পাত দিয়ে পুরো গম্বুজটিকে মুড়িয়ে দেওয়া হয়েছে। স্থাপনাটির অভ্যন্তর ভাগ সাদা মার্বেল পাথর দিয়ে আচ্ছাদিত ছিল। ২০.২ মিটার বর্গাকৃতির এই সমাধিটি ১৬৮৮ খ্রিষ্টাব্দের পূর্বে নির্মিত। তবে বিশেষজ্ঞদের অভিমত বর্তমানে এখানে পরি বিবির মরদেহ নেই বলে।

### শাহী মসজিদ

সম্রাট আওরঙ্গজেবের তৃতীয় পুত্র শাহজাদা আজম বাংলার সুবাদার থাকাকালীন তিন গম্বুজওয়ালা দুর্গ মসজিদ এই মসজিদ নির্মাণ করেছিলেন ১৬৭৮-৭৯ খ্রিষ্টাব্দে। আয়তাকারে (১৯.১৯ মি: × ৯.৮৪ মি) নির্মিত তিন গম্বুজ বিশিষ্ট মসজিদটি এদেশের প্রচলিত মুঘল মসজিদের একটি আদর্শ উদাহরণ। বর্তমানেও মসজিদটি মুসল্লিদের নামাজের জন্য ব্যবহৃত হয়ে আসছে।

### পানির ট্যাংক
একটি বর্গাকৃতির পানির ট্যাংক (প্রতি পাশে ৪৫ মি) দেওয়ান-ই-আমের পূর্বদিকে স্থাপন করা হয়। সেখানে ট্যাংকে নামার জন্য চার কোণার সিঁড়ি আছে।

## দুর্গের কিছু দৃশ্য

চিত্র:Lalbagh Kella (Lalbagh Fort) Dhaka Bangladesh 2011 18.JPG|লালবাগ কেল্লা মসজিদ
চিত্র:Lalbagh Kella (Lalbagh Fort) Dhaka Bangladesh 2011 44.JPG
চিত্র:Lalbagh Kella (Lalbagh Fort) Dhaka Bangladesh 2011 55.JPG
চিত্র:Lalbagh Kella (Lalbagh Fort) Dhaka Bangladesh 2011 53.JPG
চিত্র:Lalbagh Kella (Lalbagh Fort) Dhaka Bangladesh 2011 49.JPG
চিত্র:Born in Mughal Reign.jpg|লালবাগ দুর্গের মসজিদের গম্বুজ


## কেল্লা জাদুঘর
শায়েস্তা খাঁর বাসভবন ও দরবার হল বর্তমানে লালবাগ কেল্লা জাদুঘর হিসেবে দর্শনার্থীদের জন্য উন্মুক্ত।

## বর্তমান অবস্থা
বর্তমানে এটি জনসাধারণের জন্য খুলে দেওয়া হয়েছে। বিভিন্ন সময় পর্যটক এখানে ঘুরতে আসেন। জনপ্রতি ৩০ টাকা মূল্যের টিকিট কেটে প্রবেশ করতে হয়। বিদেশিদের জন্যে টিকিট মূল্য ৪০০ টকা।

## চিত্রশালা


চিত্র:লালবাগের কেল্লা, পুরো এলাকা, পাখির চোখে.jpg|লালবাগের কেল্লা, পুরো এলাকা, পাখির চোখে
চিত্র:Lalbagh Qila 02.jpg|লালবাগ কেল্লার অন্তরীক্ষ চিত্র
চিত্র:Back view of tomb of paribibi.jpg|পরিবিবির মাজারের পেছনের দৃশ্য
চিত্র:লালবাগ দুর্গের ভিতর.jpg|লালবাগ দুর্গের ভিতর
চিত্র:Lalbager Kella.jpg|লালবাগের কেল্লা
চিত্র:Dhaka Lalbagh Fort 6.JPG|লালবাগের কেল্লা
চিত্র:Lalbag Fort Pari Bibi Rezowan4.jpg|পরী বিবির মাজার
চিত্র:লালবাগ দুর্গের সুউচ্চ দেয়াল.jpg|লালবাগ দুর্গের সুউচ্চ দেয়াল
চিত্র:Lalbag Fort Museum Rezowan6.jpg|লালবাগ কেল্লা জাদুঘর
চিত্র:Lalbag Fort Museum Rezowan7.jpg|লালবাগ কেল্লা জাদুঘর
চিত্র:Lalbag Fort Museum Rezowan3.jpg|লালবাগ কেল্লা জাদুঘর
চিত্র:লালবাগ দুর্গের সুউচ্চ দেয়াল 2.jpg|লালবাগ দুর্গের সুউচ্চ দেয়াল
চিত্র:LALBAG FORT DARBAR HALL 12.jpg|লালবাগ কেল্লায় সংরক্ষিত প্রাচীন কামান
চিত্র:The bottom of the central reservoir is built on six pillars, Lalbagh fort, Dhaka, Bangladesh.jpg|লালবাগ কেল্লার গুপ্ত পথ
চিত্র:লালবাগ ২০১১ (৫).jpg|পরিবিবির মাজার


## আরও দেখুন
* বাংলাদেশের প্রত্নতাত্ত্বিক স্থানের তালিকা

## তথ্যসূত্র

## বহিঃসংযোগ

* 

বিষয়শ্রেণী:ঢাকার ইতিহাস
বিষয়শ্রেণী:মুঘল স্থাপত্য
বিষয়শ্রেণী:ঢাকা জেলার প্রত্নতাত্ত্বিক স্থাপনা
বিষয়শ্রেণী:ঢাকা জেলার দর্শনীয় স্থান
বিষয়শ্রেণী:পুরান ঢাকা
বিষয়শ্রেণী:বাংলাদেশের রাজকীয় বাসভবন
বিষয়শ্রেণী:বাংলাদেশের দুর্গ
বিষয়শ্রেণী:ঢাকার ভবন ও স্থাপনা
বিষয়শ্রেণী:বাংলাদেশের প্রাসাদ

বিষয়শ্রেণী:মুঘল_দুর্গপ্রাকার